51. ΝΟΜΟΣ υπ’ αριθ. 1001 της 22/29 Δεκ. 1979 (ΦΕΚ Α΄ 293) Περί καταργήσεως του άρθρ. 82 του Ν.Δ. 3030/1954 «περί Αγροφυλακής» και ρυθμίσεως συναφών θεμάτων. Άρθρ.1.-Καταργείται το άρθρ. 82 Ν.Δ. 3030/54 «περί Αγροφυλακής», (ανωτ. αριθ. 34). Άρθρ.2.-1.Άπασαι αι υποχρεώσεις και τα δικαιώματα του καταργουμένου Λογαριασμού Αγροφυλακής αναλαμβάνονται υπό του Δημοσίου. 2.Αι καταβαλλόμεναι υπό του Λογαριασμού Αγροφυλακής δαπάναι πραγματοποιούνται εφεξής μέσω του Κρατικού Προϋπολογισμού κατά τας ισχυούσας εκάστοτε δημοσιολογιστικάς διατάξεις. 3.Αι αναληφθείσαι υποχρεώσεις εις βάρος του καταργουμένου Λογαριασμού Αγροφυλακής μέχρι 31 Δεκ. 1979 εξοφλούνται υπό τούτου μέχρι λήξεως της παρατάσεως του εν λόγω οικονομικού έτους. Αι τυχόν μη εξοφληθείσαι υποχρεώσεις αναλαμβάνονται υπό του Δημοσίου. 4.Το μετά το κλείσιμον της διαχειρίσεως του οικονομικού έτους 1979 απομένον τυχόν ταμειακόν υπόλοιπον του καταργουμένου Λογαριασμού Αγροφυλακής αποτελεί έσοδον του Δημοσίου. Άρθρ.3.-Τυχόν αναγκαίαι λεπτομέρειαι ως προς την εφαρμογήν των διατάξεων του παρόντος νόμου καθορίζονται δια κοινών αποφάσεων των Υπουργών Οικονομικών και Δημοσίας Τάξεως. Άρθρ.4.-Η ισχύς του παρόντος νόμου άρχεται από 1ης Ιαν. 1980. 